CELEX: 62022TN0110
Language: da
Date: 2022-02-28 00:00:00
Title: Sag T-110/22: Sag anlagt den 28. februar 2022 — Kremer mod Kommissionen

11.4.2022   
            
            
               DA
            
            
               Den Europæiske Unions Tidende
            
            
               C 158/14
            
         
      Sag anlagt den 28. februar 2022 — Kremer mod Kommissionen
      (Sag T-110/22)
      (2022/C 158/17)
      Processprog: fransk
      
         Parter
      
      
         Sagsøger: Christiane Kremer (Bruxelles, Belgien) (ved advokaterne D. Grisay og A. Ansay)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Stævningen med påstand om annullation/ansvar uden for kontraktforhold fremmes til realitetsbehandling.
               
            
                  —
               
               
                  Sagsøgeren gives medhold, og følgelig:
                  
                              —
                           
                           
                              Principalt:
                              
                                          —
                                       
                                       
                                          Sagsøgeren gives medhold i annullationssøgsmålet og det fastslås, at ansættelsesmyndighedens afgørelse om afslag på realitetsbehandling af 24. februar 2022 er ugyldigt med den begrundelse, at:
                                          
                                                      —
                                                   
                                                   
                                                      artikel 77 i tjenestemandsvedtægten og artikel 11 i bilag VIII til tjenestemandsvedtægten, hvorpå meddelelsen om fastsættelse til sagsøgeren er baseret, er ulovlige.
                                                   
                                                
                                                      —
                                                   
                                                   
                                                      Europa-Kommissionen, ved ikke, i sin meddelelse om fastsættelse, at foreslå sagsøgeren nogen godtgørelse af de pensionsrettigheder, der ikke blev medregnet af den kompetente EU-myndighed, har tilsidesat sin omsorgspligt.
                                                   
                                                
                                                      —
                                                   
                                                   
                                                      Europa-Kommissionen, ved ikke, i sin meddelelse om fastsættelse, at foreslå sagsøgeren nogen godtgørelse af de pensionsrettigheder, der ikke blev medregnet af den kompetente EU-myndighed, har tilsidesat ligebehandlingsprincippet og princippet om forbud mod forskelsbehandling.
                                                   
                                                
                                    
                                          —
                                       
                                       
                                          Sagsakterne tilbagesendes til ansættelsesmyndigheden med henblik på, at denne kan fastsætte det beløb, der skal tilbagebetales til sagsøgeren.
                                       
                                    
                        
                              —
                           
                           
                              Subsidiært:
                              
                                          —
                                       
                                       
                                          Sagsøgeren gives medhold i erstatningssøgsmålet baseret på ugrundet berigelse med den begrundelse, at sagsøgeren har mistet de pensionsrettigheder, der blev indbetalt til sagsøgerens nationale pensionsordning og som den kompetente EU-myndighed ikke tog hensyn til og som tilsvarende har beriget Den Europæiske Unions pensionskasse.
                                       
                                    
                                          —
                                       
                                       
                                          Kommissionen tilpligtes at erstatte de to økonomiske tab, som sagsøgeren har lidt, på datoen for indleveringen af denne stævning opgjort til EUR 55 401,07.
                                       
                                    
                        
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført fire anbringender.
      
                  1.
               
               
                  Første anbringende om en ulovlighedsindsigelse for så vidt angår artikel 77, stk. 1, i vedtægten for tjenestemænd i Den Europæiske Union (herefter »vedtægten«) og for så vidt angår artikel 11, stk. 2, i bilag VIII til vedtægten. Sagsøgeren har gjort gældende, at de førnævnte bestemmelser fastsætter, at tjenestemanden skal træffe en afgørelse om at overføre sine pensionsrettigheder, optjent i det nationale system, til Den Europæiske Unions pensionskasse inden ti år efter, at han påbegyndte sit arbejde i EU-institutionernes tjenestegrene. Det er imidlertid først på pensionstidspunktet, at den tjenestemand, der har foretaget en overførsel, præcist kan måle rækkevidden af hans eventuelle overførsel, bl.a. på grund af reglen, som begrænser pensionernes størrelse til 70 %. Sagsøgeren har heraf udledt, at denne regel skaber en forskelsbehandling i forhold til en tjenestemand, der har haft hele sin karriere i EU-systemet, i strid med princippet om forbud mod forskelsbehandling.
               
            
                  2.
               
               
                  Andet anbringende om tilsidesættelse af bistandspligten og af omsorgspligten i vedtægtens artikel 24. Sagsøgeren har gjort gældende, at tjenestemænd i forbindelse med overførslen af deres pensionsrettigheder fra det nationale system til Den Europæiske Unions pensionskasse normalt fra Kommissionen modtager en oversigt, hvori det præciseres, om de har ret til en godtgørelse af den ikke godtgjorte aktuarmæssige modværdi af de beløb, der er optjent i deres nationale ordning og ikke er medregnet i Unionens pensionssystem. Endvidere sker godtgørelsen generelt uden indskrænkninger eller særlige skridt. Ifølge sagsøgeren har hun imidlertid hverken modtaget denne oversigt eller nogen godtgørelse.
               
            
                  3.
               
               
                  Tredje anbringende om tilsidesættelse af ligebehandlingsprincippet og af princippet om forbud mod forskelsbehandling. Sagsøgeren er af den opfattelse, at der eksisterer en forskelsbehandling, som ikke er begrundet ved et objektivt kriterium, mellem visse tjenestemænd, som tildeles en godtgørelse i forbindelse med overførslen af deres pensionsrettigheder, og andre for hvem dette ikke er tilfældet.
               
            
                  4.
               
               
                  Fjerde anbringende om, at der foreligger ansvar uden for kontraktforhold som følge af eksistensen af en ugrundet berigelse til skade for sagsøgeren.